Polisie op soek na ontvoerde JHB-baba - Maroela Media
"Die polisie is op soek na 'n Pakistani-egpaar wat 'n kamer in die huis, waar die voorval plaasgevind het, gehuur het," het lt.kol. Lungelo Dlamini, woordvoerder van die polisie in Johannesburg, gesê. "Die paartjie was glo huurders by die huis en het nog nie hul huurgeld vir Desember 2012 betaal nie. Hulle het vermoedelik die babaoppasser probeer vermoor deur haar keel met 'n skerp voorwerp af te sny en die baba te vat."
Die eienaar van die huis het die babaoppasser in 'n kritieke toestand aangetref en haar na 'n hospitaal geneem. "Vermoedelik is die paartjie met hul drie kinders steeds in Gauteng," het Dlamini gesê. "Die vrou is ook glo swanger."